(1851) Nu hoert van der gulsigher sonden : Gulsicheit , dat ' s boven der maten Van drancke te nemen of van ate .Dese sonde wilt dat men heeft Welriekende spise , mer si gheeft Vulen loen in alre wise ; Want soe bet riect of smaect een spise , Hoe vulre es datter af comt .Wat baet den lichame ofte vroemt Si doet der leeken smooch uut blaken , Die onghevoechghelijc sijn in ' t smaken , Grof , ombequamen dicken luut Jaghet gulsicheit ter kelen uut .